Aerope

In mythologia Graeca Aerope (Graece Ἀερόπη) fuit uxor Atrei et mater Agamemnonis, Menelai Anaxibiaeque. Filia erat Cretum regis Catrei qui eam postquam  cum moecho invenit  apud Euboeae regem Nauplium interficiendam  misit. Nauplius autem puellae pepercit quae Atreo nupsitApollodori bibliotheca III.2.1-2 qui tamen maritum Plisthenem appellat. Sophocles, Aiax 1295-7 cum scholio de Euripidis Cressis. Euripides Orestes 16-18.. In Cressis hodie deperditis Euripides hanc fabulam in scaenam protulerat.

Deinde ab Atrei fratre corrupta adulterium commisit et maritum prodiditEuripides Orestes 1009-10. Ovidius, Ars amatoria I.327-30 et Tristia II.291. Hyginus, Fabulae 86 et 246.. Nam aureum agnum, regni pignus, furtim moecho Thyesti tradidit, quod longae scelerum seriei initium fuitEuripides Electra 719-26..
Notae

Categoria:Mythologia Graeca